钦定古今图书集成/理学汇编/文学典/第090卷 > 董试
## 钦定古今图书集成/理学汇编/文学典/第090卷 > 董试

按《山西通志》：“试，字友道，潞州人。通儒，谙吏治，授兵部
主事，累官户部尚书。守法奉公，僚属敬惮。擢山东行
省参政，寻升右丞，致仕，与尚书李惟馨、解元杜敩为
诗酒社，时称为雄山三老。”

学，尝游楚越名区，入燕京，以师友贤豪，遂富经济。江
淮兵起，脱脱征之，请为幕宾。言据要害以号令四方，
推豪民以销他变，止妄杀以开自新，遂平徐乱。丁父
忧，值曹濮盗逾太行，陷陵川、高平，乡民奔窜，惟馨止
之，率众凭险以守，伺便生缚数十百人，贼不敢入。后”
应察罕帖木儿聘，说以据上党，翼京师，屯磁、邢，以次
翦灭群盗，皆如其策。累陞兵部尚书。后副扩廓帖木
儿进策不用，遂至于败。乃归，杜门终老。明初考礼正
乐惟馨在召中，事竣辞归。复召授以官，以老病辞，许
之。守其先世雄山书院，建“万松亭”、“知非斋”、“可已堂”处
其中。所交一时耆宿如宋濂、陶凯辈，嘉其高尚，连章
赠别卷帙至今尚存。所著作多散逸，惟存《知非稿》一
卷及“宋、辽、金《正统论》。”十一世孙日章，举人，闻喜县教
谕。